Anniversarju Parrokkjali Nota editorjali: Wara li s-sena l-oħra rajna kif beda l-kult tal-Lunzjata f'Ħal Tarxien, hu xieraq li din is-sena, meta qed infakkru l-425 sena mit-twaqqif tal-Parroċċa ta' Ħal Tarxien, niflu aktar bir-reqqa din il-ġrajja. Wara l-Assedju l-Kbir Wara l-Assedju l-Kbir Malta bdiet għaddejja minn tibdil kbir. Malta reġgħet bdiet tirpilja u tieħu r-ruħ. Bdiet tinbena belt fortifikata ġdida mil-Gran Mastru de Valette, a spejjeż tal-Papa Piju V u tal- monarki Ewropej biex tħares lill-kontinent minn xi attentat ieħor mill-qawwiet Ottomani. Il-ħajja madwar il-Port il-Kbir reġgħet lura għan-normal u l-irħula ta' madwar il-belt il-ġdida bdew jikbru u jerġgħu joktru fil-popolazzjoni. Il-popolazzjoni kulma jmur kompliet dejjem tikber fl-ibliet u l-irħula madwar il-Port il-Kbir. Dan wassal biex il-ħtiġijiet materjali, u xejn anqas spiritwali tal-Maltin, jingħataw l-attenzjoni li tixirqilhom. Kien proprju għalhekk, u anke fid-dawl ta' dak li kien qed jitlob il-Konċilju ta' Trento, li bdew jitwaqqfu għadd ta' Parroċċi ġodda. Ewlenin fost dawn wara l-Assedju l-Kbir kienu l-Parroċċa Dumnikana ta' Porto Salvo u dik ta' San Pawl fil-belt il-ġdida Valletta fis-snin 70 tas-Seklu 16. Fl-istess żmien twaqqfet ukoll Parroċċa ġdida f'Ħ' Attard fl-1575. Sena wara l-Assedju l-Kbir Malta spiċċat mingħajr Isqof u baqgħet mingħajru għal sitt snin sħaħ. Dan peress li l-Vatikan kien indeċiż lil min jagħżel minn fost it-tliet persuni suġġeriti mill-Ordni ta' San Ġwann. Sakemm fl-1572 il-Papa Girgor XIII, li kien għadu kemm kien elett, għażel lil Fra Martin Rojas de Portalrubio bħala s-suċċessur tal-Isqof Cubelles. Ir-relazzjoni bejn l-Isqof Rojas u l-Ordni iżda ma kinitx waħda tajba, wara li prova jagħmilha wkoll ta' Inkwiżitur apparti Isqof. Kien għalhekk li fl-1574 il-Vatikan bagħat lil Mons. Pietru Dusina bħala Viżitatur Appostoliku biex jħejji rapport dwar il- qagħda tal-Knisja f'Malta wara l-Konċilju ta' Trento. L-Isqof Rojas ma tantx dam u fl-1578 inħatar Fra Tomis Gargallo biex jieħu postu. Ghaqda Mużikali Marija Annunzjata Hal Tarxien A.D. 1862 Isqof ta' Malta sa mewtu fl-1614. Jibqa' msemmi għal ħafna parroċċi ġodda li waqqaf. L-inħawi tal-Port il-Kbir u l-irħula fil-viċin komplew jikbru tant li l-Isqof Gargallo ħatar parroċċa ġdida fl-Isla fl-1581 u oħra f'Bormla fl-1586. Hal Tarxien fl-1592 flimkien ma' Ħal Kirkop, fl-1594 waqqaf lil Ħal Lija u erba' snin wara lil Ħal Safi u l-Imqabba fl-1598. Aktar tard waqqaf parroċċi ġodda wkoll fil-Mosta fl-1608 u f'Ħal Għargħur fl-1610. Ħal Tarxien fl-1592 F'dan il-kuntest Ħal Tarxien ma kien xejn anqas mill-irħula l-oħrajn. Mitt familja kienu jabitaw f'Hal Tarxien skont ir-rapport tal-Vista ta' Dusina jġ fl-1575, b'popolazzjoni ta' madwar 500 ruħ bil- knisja ewlenija u l-aktar frekwentata kienet dik tal-Lunzjata fl-inħawi 'tal-Barrani'. Appatti din il-knisja tal-Lunzjata f'Hal Tarxien kien hemm ukoll tliet knejjes filjali f'Misraħ is- Suq dedikati lil San Pawl, San Luqa u San Nikola, kif ukoll knisja oħra dedikata lill-Assunzjoni ta' Marija, magħrufa bħala 'tar-Rokna' u oħra ta' San Anard. Dawn il-knejjes aktarx li spiċċaw imżebilħa u ġarrbu ħsarat estensivi kawża tal-kampijiet Torok imwaqqfa f'dawn l-istess inħawi. Kien daqsxejn ta' raħal ġmielu b'niesu jaħdmu r-raba' tal-madwar u jrabbu l-bhejjem għall- prodotti tagħhom. Għaldaqstant it-Tarxiniżi talbu lill-Isqof Gargallo sabiex jinqatgħu bħala parroċċa ġdida u indipendenti mill-Matriċi ta' Bir Miftuħ. Dan b'Kappillan għalihom u bil-privileġġi u l-obbligi kollha marbuta ma' parroċċa, ewlenin fosthom is-sagramenti u l-magħmudija tat-trabi. L-Isqof Gargallo kkonċeda t-talba u qata' lil Ħal Tarxien bħala parroċċa ġdida fid-29 ta' Mejju 1592, taħt il-ħarsien tal-Verġni Marija Annunzjata mill-Anġlu, kif għadu sal-lum. L-ewwel kappillan mibgħut mill-Isqof kien Dun Sebastjan Cuscusu. Il-knisja tal-Lunzjata 'tal-Barrani', meqjusa bħala l-'Ecclisia L principalis', ntgħażlet biex isservi ta' knisja parrokkjali. Ikompli f'paġna 80 Marija Santissima Annunzjata — Festa Titulari 2017: 77 Ikompli minn paġna 77 Hekk it-Tarxiniżi ma kellhomx aktar il-ħtieġa li jitilgħu Bir Miftuħ għall-ħtiġijiet sagramentali u setgħu jgħammdu t-trabi tagħhom taħt il- ħarsien tal-Lunzjata fil-parroċċa li kienet għadha kemm twaqgfitilhom. Il-parroċċa l-ġdida kellha firxa kbira mhux ħażin. Kienet tmiss maż-Żejtun, il-Witja ta' San Anard u tmiss mas-swar ta' Bormla fl-inħawi ta' San Ġwann t'Għuxa, testendi sal-Għerien (fejn illum hemm mibni Raħal Ġdid) u l-għolja tal- Ħorr (fejn hemm iċ-Ċimiterju tal-Addolorata), tinżel il-Marsa — fejn inbena apposta salib fuq pilastru li jimmarka l-konfini bejn il-parroċċa ġdida Tarxiniża u dik Ġorġjana ta' Ħal Qormi u tal-Belt Valletta, u mal-limiti ta' Bir Miftuħ. (Pubblikazzjoni ta' Printwell/Mid-Med Bank, Malta). Borg, J., (1977), Id-Devozzjoni lejn il-Lunzjata', Ħal Balzan (36), (Pubblikazzjoni tal-Parroċċa ta' Ħal Balzan, Malta). Borg, V., (1973), Il-Knisja Parrokkjali ta' Ħal Tarxien, (Pubblikazzjoni tal-Parroċċa ta' Ħal Tarxien, Malta). Vella, C., (2015), 'Il- Lunzjata, Omm l-Imdina wkoll, — Festa Titulari 2015, (Pubblikazzjoni tal- Għaqda Mużikali Marija Annunzjata, Malta). 80: Għaqda Mużikali Marija Annunzjata Hal Tarxien A.D. 1862